एस’सियेसन फर बड’लेण्ड ईन्सटिटियुट अफ टिसार इडुकेसन सुंदयै एबाइत (ABITE) मुंनि गोदानै दाफुंनाय आफादनि गेजेरजों बड’लेण्ड ओनसोलाव थानाय गासै बि एड फरायसालिमानि फोरोंगिरिफोरनि जेंना, सोलोंथाय , एडमिसन, फोरोंथाय होनाय आरो गुन गोनां फोरोंथाय होनायनि मावथांखि लोगोसे फोरोंगिरि नङै गुबुन-गुबुन बिफाननि जेंनाफोरखौ गुवारै सावराय लायनायनि गेजेरजों जेंना सुस्रांनो हागोन होन्नानै एबाइतनि लेङाइ आफादगिरि आरो गसाइगाव बि एड फरायसालिमानि गोरायुं डः अजित बर’आ मिथि होदों। एबाइतनि लेङाइ आफादगिरि डः अजित बर’आ बुंबावयोदि थांनाय माखासे समनिफ्रायनो बि टि सि नि सोलोंथाइ बिफाना गसाइगाव बि एड फरायसालिमायाव दिपुतिटेसनाव फोरोंगिरिफोरखौ टिसार ट्रेनिं होनायनि हाबाफारि मावफुंदों आरो बिनि गेजेरजों गोबाङानो गुबुन- गुबुन फरायसालिफोराव गाहाइ फोरोंगिरि मासियाव साख्रि मोनबाय । नाथाय थांनाय माखासे समनिफ्रायनो बि टि सिनि सोलोंथाइ बिफाना बि एड फरायसालिमाफोरनि इसिंदाथायारीफोरखौ लुफुंना होदोंब्लाबो नाथाय फोरोंगिरि आरो फोरोंगिरि नङै मावफायारिफोरनि जेंनाखौ सुस्रांनो नाजायाखै होन्नानै बुंबावयो।